31990D0036
L 019/16
JURNALUL OFÍCIAL AL UNIUNII EUROPENE
DECIZIA COMISIEI
din 16 ianuarie 1990
de stabilire a coeficientului tendinței agro-economice, ce urmează a fi utilizat pentru definirea unității de mărime europene, în cadrul tipologiei comunitare a exploatațiilor agricole
(90/36/CEE)
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul 79/65/CEE al Consiliului din 15 iunie 1965 de creare a unei rețele de informații contabile agricole privind veniturile și activitatea economică a exploatațiilor agricole în Comunitatea Economică Europeană (1), modificat ultima dată de Regulamentul (CEE) 3644/85 (2),
având în vedere Regulamentul (CEE) 571/88 al Consiliului din 29 februarie 1988 privind organizarea anchetelor comunitare asupra structurii exploatațiilor agricole între anii 1988 și 1997 (3), modificat ultima dată de Regulamentul (CEE) 807/89 (4), în special articolul 8 alineatul (3),
întrucât anexa III la Decizia 85/377/CEE a Comisiei din 7 iunie 1985 de stabilire a unei tipologii comunitare a exploatațiilor agricole (5) definește unitatea de mărime europeană; întrucât definiția se referă la un coeficient care să țină seama de tendințele agro-economice globale, începând cu perioada de referință „1980”; întrucât coeficientul urmează a fi calculat de către Comisie și stabilit după consultarea statelor membre și întrucât această consultare a avut loc în cadrul reuniunilor grupurilor de experți asupra „Tipologiei exploatațiilor agricole”,
ADOPTĂ PREZENTA DECIZIE:
Articolul 1
Se stabilește prin prezenta coeficientul tendinței agro-economice, utilizat la definirea unității de mărime europene, în conformitate cu anexa III (A) alineatul (2) la Decizia 85/377/CEE, pentru tendința dintre perioadele de referință „1980” și „1986”, la valoarea de 1,2.
Articolul 2
Prezenta decizie se adresează statelor membre.
Adoptată la Bruxelles, 16 ianuarie 1990.